b'\n_START_ARTICLE_\nArne Weel\n_START_SECTION_\nKarriere\n_START_PARAGRAPH_\nArne Weel ble f\xc3\xb8dt i \xc3\x85rhus, men debuterte p\xc3\xa5 scenen i K\xc3\xb8benhavn i 1908 og spilte i de f\xc3\xb8lgende \xc3\xa5r p\xc3\xa5 Dagmarteatret, Casino og 1914-28 p\xc3\xa5 Scala-Teatret, alle i K\xc3\xb8benhavn. P\xc3\xa5 Scala fikk han stor suksess og spilte blant annet operetter og revy. Han pr\xc3\xb8vde seg ogs\xc3\xa5 p\xc3\xa5 iscenesettelse. I en av revyene sang han det, som skulle bli hans kjenningsnummer: Du gamle m\xc3\xa5ne. Blant hans roller kan nevnes Klint i Genboerne og Herl\xc3\xb8v i Eventyr p\xc3\xa5 Fodrejsen, og han var ogs\xc3\xa5 med i danmarkspremieren p\xc3\xa5 No No Nanette p\xc3\xa5 Casino._NEWLINE_Engasjementet p\xc3\xa5 Scala var ikke kontinuerlig, og Arne Weel var derfor ogs\xc3\xa5 p\xc3\xa5 turne i denne periode, i tillegg gjestet han flere teatre i hovedstaden, i utkantene av Danmark og i nabolandenes hovedsteder. Fra 1930 ble han direkt\xc3\xb8r for Riddersalen, hvilket han var i tre perioder: 1930-33, 1940-41 og 1947. Innimellom var han sjef for N\xc3\xb8rrebros Teater, Dagmarteatret, Frederiksberg Teater, Det Ny Teater og turneteatre. _NEWLINE_I 1952 overtok han ledelsen av All\xc3\xa9scenen, som han skaffet kunstnerisk, men ikke \xc3\xb8konomisk suksess. Et underskudd bet\xc3\xb8d, at han forlot dette teateret i 1959 og aldri mer ble teatersjef. I stedet viet Weel seg til regi og skuespill, i en lang periode p\xc3\xa5 \xc3\x85lborg Teater. Mot slutten av sin karriere fikk han en del TV-oppgaver som skuespiller._NEWLINE_Ved siden av teateret medvirket Arne Weel i en del stumfilmer og enkelte lydfilmer, og hadde ogs\xc3\xa5 regien for noen f\xc3\xa5 filmer._NEWLINE_I flere \xc3\xa5r fors\xc3\xb8kte han \xc3\xa5 f\xc3\xa5 en kinobevilling, noe som aldri lykkes.\n_START_SECTION_\nFilmografi (utvalg)\n_START_PARAGRAPH_\nUt over de nevnte filmer var Weel involvert i flere ikke-danske filmer.'